**OPŠTINA NIKŠIĆ**



**Nikšić, 25.04.2025. godine**

 **POZIV**
za učešće na Sajmu preduzetništva
(izložbeno-prodajni karakter)
Trg slobode, 1–14. maj 2025. godine

U skladu sa Akcionim planom za zapošljavanje za 2025. godinu i ciljem promocije preduzetništva, Opština Nikšić poziva sve zainteresovane preduzetnike/cesa teritorije opštine Nikšić da se prijave za učešće na **Sajmu preduzetništva**, koji će se održati na Trgu slobode u periodu od **1. do 14. maja 2025. godine**.

Sajam je **izložbeno-prodajnog karaktera** i ima za cilj:

* Promociju lokalnih proizvoda i usluga
* Direktnu prodaju proizvoda građanima
* Umrežavanje preduzetnika i razmjenu iskustava
* Podsticanje razvoja lokalne privrede

Na raspolaganju su **drvene kućice** koje će biti ustupljene na korišćenje izabranim preduzetnicima bez naknade, na period trajanja sajma.

1. **Pravo učešća imaju:**
* Registrovani **mikro i mali preduzetnici** (preduzetnici, DOO, zanatske radnje) koji posluju na teritoriji opštine Nikšić
* Preduzetnici koji se bave sledećim vrstama djelatnosti:
	+ **Tradicionalni i domaći proizvodi** (hrana, piće, rukotvorine)
	+ **Zanatske i umjetničke djelatnosti** (npr. obrada drveta, keramika, suveniri)
	+ **Proizvodnja prirodne kozmetike i domaće hemije**
	+ **Dizajn i kreativne industrije** (moda, dekoracije, grafički dizajn)
	+ **Ekološki i održivi proizvodi**

U cilju dodatne podrške razvoju preduzetništva i podsticanja budućih preduzetnika, dozvoljeno je i **ograničeno učešće neregistrovanim fizičkim licima** **(hobistima, kreativcima i proizvođačima autentičnih rukotvorina) sa teritorije opštine Nikšić**, koji još nijesu formalno registrovali djelatnost, a žele da predstave svoj rad.

Učešće neregistrovanih izlagača je promotivnog karaktera i ne podrazumijeva komercijalnu prodaju, već isključivo prezentaciju i promociju proizvoda.

Neregistrovana lica ne smiju izlagati prehrambene proizvode, pića, kozmetiku, ni bilo koji proizvod koji može imati uticaj na zdravlje ljudi. Ova kategorija odnosi se isključivo na rukotvorine, umjetničke predmete, dekorativne predmete, suvenire i slične proizvode.

1. **Prijava treba da sadrži:**
* Ime i prezime/naziv firme
* Kontakt podatke (telefon i e-mail)
* Kratki opis djelatnosti i proizvoda koji će biti izloženi
* Dokaz o registraciji djelatnosti (rješenje ili izvod iz CRPS-a)
1. **Rok za podnošenje prijava:**

**do 29. aprila 2025. godine**, **do 14:00 časova.**

Prijave se podnose putem e-maila: **info@niksic.me**
ili lično preko Građanskog biroa, Ul. Njegoševa 18, Nikšić, sa naznakom „Za Sajam preduzetništva“.

Za dodatne informacije, možete nas kontaktirati na broj telefona: **040/214-239**.

**Napomena**: Zbog ograničenog broja učesnika, prednost će imati preduzetnici sa inovativnim, autentičnim i ručno rađenim proizvodima, kao i oni koji do sada nijesu imali priliku da se predstave na sličnim manifestacijama.